สคบ.ส่งหนังสือถึง กทม.กวาดล้างแหล่งจำหน่ายบุหรี่ไฟฟ้าย่านคลองถม ป้องกันการแพร่ระบาดโรคโควิด-19
สคบ.ส่งหนังสือถึง กทม.กวาดล้างแหล่งจำหน่ายบุหรี่ไฟฟ้าย่านคลองถม ป้องกันการแพร่ระบาดโรคโควิด-19นายเทวัญ ลิปตพัลลภ รัฐมนตรีประจำสำนักนายกรัฐมนตรี เปิดเผยถึงการจับกุมผู้ลักลอบจำหน่ายบุหรี่ไฟฟ้า ว่า ในรอบ 5 เดือนที่ผ่านมา สำนักงานคณะกรรมการคุ้มครองผู้บริโภค (สคบ.) และเจ้าหน้าที่ตำรวจได้ทำการจับกุมผู้ลักลอบขายบุหรี่ไฟฟ้า ซึ่งเป็นสิ่งผิดกฎหมายตามพระราชบัญญัติคุ้มครองผู้บริโภคได้กว่า 20 ล้านบาท และจากสถานการณ์การแพร่ระบาดของโรคโควิด-19 ทำให้ต้องจับกุมผู้ลักลอบจำหน่ายมากยิ่งขึ้น เนื่องจากควันของบุหรี่ไฟฟ้าที่มีความรุนแรงมากกว่าบุหรีปกติกว่า 30 เท่า นอกจากจะเป็นอันตรายต่อผู้สูบแล้วยังเป็นสาเหตุทำให้เกิดการการแพร่กระจายของโรคหากผู้สูบติดเชื้อ ดังนั้น สบค. จึงเตรียมจัดทำหนังสือแจ้งไปยังกรุงเทพมหานครให้ดำเนินการกวาดล้างแหล่งจำหน่ายบุหรี่ไฟฟ้าที่พบมากสุดได้แก่ ย่านคลองถม เขตป้อมปราบศัตรูพ่ายโดยเร็ว อย่างไรก็ตาม แม้สถานการณ์ผู้ติดเชื้อในประเทศไทยจะลดลง แต่หลายประเทศยังมีผู้ติดเชื้อจำนวนมาก ทำให้รัฐบาลยังต้องคงมาตรการที่เข้มข้นและขอให้ประชาชนยังคงปฏิบัติตามมาตรการที่กำหนดต่อไป